Twee kinders verdrink by Hermanus | Maroela Media
Twee kinders verdrink by Hermanus
Twee kinders het Woensdag by Onrus-strand in Hermanus in die Wes-Kaap verdrink.
Deon Langenhoven, stasiebevelvoerder van die Nasionale Seereddingsinstituut (NSRI) in Hermanus, het gesê die span is omstreeks 14:50 na Onrus ontbied. Die provinsiale departement van gesondheid se paramedici, die Suid-Afrikaanse Polisiediens en wetstoepassers het ook op die oproep reageer.
“Die voorval het by die strandmeer plaasgevind. Een van die omstanders het die liggaam van ŉ kind van onder die water uitgehaal,” het Langenhoven gesê. Die omstander, ŉ volwasse man, het in die strandmeer geswem toe hy op die liggaam van die kind afgekom het en dit na die kuslyn gebring het.
“ŉ Dokter, wat toevallig naby was, het tevergeefs KPR toegepas. Die kind is op die toneel dood verklaar.” Volgens Langenhoven is die negejarige ŉ plaaslike inwoner.
“Die polisie het ondersoek ingestel en bepaal dat vier seuns, almal tussen nege en 10 jaar oud, saam in die strandmeer geswem het. Die polisie het ŉ patrolliewa na die kinders se huise gestuur om te bevestig of al drie kinders by die huis aangekom het. Twee het huis toe gegaan, maar een van die kinders het egter nie by die huis aangekom nie,” het Langenhoven bygevoeg.
Die vermoede was dat dit kind moontlik ook onder die water verdwyn het. “NSRI se reddingswemmers het in dieselfde omgewing van die strandmeer gesoek waar die eerste kind se liggaam gevind is. Die tweede kind, ook ongeveer nege jaar oud, se liggaam is ook in die water gevind. Paramedici het hom op die toneel dood verklaar.”
Die kinders se liggame is aan die forensiese patologiediens oorhandig en die polisie doen ŉ geregtelike doodsondersoek.
Groen lig vir polisiereserviste om te help
My hart bloei vir die ouers mag julle gedra word
Hoe laat ouers hulle 9 / 10 jarige kinders alleen gaan swem ?
Ai sterkte aan die amre familie. Dis nog so vroeg ind ie seisoen en kykne thoeveel verdrinkings was daar alreeds – grootmense en kinders! Bitter sleg om die kersfees nou so te moet vier. Ek bid hul sterkte, vrede en aanvaarding toe.
Sover ek weet, en kan verkeerd wees, is daar nie baie toesig by die Onrus-baai nie. Kinders baljaar in die bruin waterafloop vanaf die berge voor dit in die see uitmond. Die poele/meergebied wissel in grootte/diepte na gelang van die reenval in die opvangsgebied. Mens kan jou dus liederlik misgis met die diepte en die omgewing is ook verraderlik.
E.K. jy het seker nog nie ‘n kind aan die dood afgestaan nie ne, vra my ek het, en glo my ek pas my ander kind soos goud op……..mens kan vir niemand vertel van die leemte in jou hart nie. En ek stem saam met Lee wat se ouers laat hulle kinders alleen na die strandmeer toe gaan, my genade hulle is nog klein, lyk my jy verstaan nie tussen klein en groot nie, verseker is hulle nie groot nie, NERNS IS DIT VEILIG NIE…..Sterkte aan die ouers.